|  |  |
| --- | --- |
| Naročnik: | Podpisnik pogodbe : mag. Aleksander Strel, šef |
| Protokol Vlade Republike Slovenije  Erjavčeva cesta 17, 1000 Ljubljana  ki ga zastopa mag. Aleksander Strel, šef |  |
| Davčna št.: 92197876 | Telefon: 01 478 1111 |
| Matična št.: 5028345000 |  |
| Transakcijski račun: SI56 0110 0630 0109 972, podračun EZR pri BS | E-pošta: [gp.protokol@gov.si](mailto:gp.protokol@gov.si) |

in

|  |  |
| --- | --- |
| Izvajalec: | Podpisnik pogodbe: |
| ki ga zastopa |  |
| ID za DDV: |  |
| Matična št.: | Telefon: |
| Transakcijski račun: SI56 , odprt pri | E-naslov: |

dogovorita in skleneta naslednjo

**P O G O D B O št . \_\_\_\_\_\_\_\_\_\_\_\_\_**

**Uvodne ugotovitve**

1. člen

Pogodbeni stranki uvodoma ugotavljata:

* da je Protokol Vlade Republike Slovenije v svojem imenu in za svoj račun (v nadaljevanju: naročnik) izvedel postopek oddaje javnega naročila male vrednosti za tiskarske storitve ob protokolarnih dogodkih in za potrebe Protokola Vlade Republike Slovenije;
* da je bilo javno naročilo objavljeno na Portalu javnih naročil dne \_\_. \_\_. 2024, št. objave \_\_\_\_\_\_\_\_\_\_\_,
* da je bil izvajalec izbran kot najugodnejši ponudnik na podlagi izvedenega javnega naročila po postopku naročila male vrednosti v skladu s 47. členom Zakona o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, [100/22](http://www.uradni-list.si/1/objava.jsp?sop=2022-01-2511) – ZNUZSZ, [28/23](http://www.uradni-list.si/1/objava.jsp?sop=2023-01-0530) in [88/23](https://www.uradni-list.si/glasilo-uradni-list-rs/vsebina/2023-01-2599) – ZOPNN-F; v nadaljevanju: ZJN-3) z odločitvijo o oddaji javnega naročila št.\_\_\_\_\_\_\_\_\_\_\_ z dne \_\_\_\_\_\_\_\_\_\_,
* da sta razpisna dokumentacija naročnika in ponudbena dokumentacija ponudnika št. \_\_\_\_\_\_\_, z dne \_\_\_\_\_\_\_\_\_\_ osnovi za tolmačenje predmetne pogodbe,
* da se s to pogodbo pogodbeni stranki dogovorita o medsebojnih pravicah in obveznostih glede predmeta pogodbe.

**Predmet pogodbe**

1. člen

Predmet pogodbe je izvedba tiskarskih storitev in dobava tiskarskega blaga po dogovoru za potrebe naročnika in ob protokolarnih dogodkih.

Podrobnejši opisi in specifikacije storitev so določeni v Tehničnih specifikacijah, ki so priloga pogodbe.

**Način naročanja in rok dobave**

1. člen

Naročnik bo povabila za posamezno naročilo praviloma pošiljal v času od 8. do 17. ure (v nadaljevanju obratovalni čas), od ponedeljka do petka, izjemoma, v nujnih primerih, pa tudi izven tega časa.

Kontaktna oseba izvajalca za izvajanje naročil je \_\_\_\_\_\_\_\_\_\_\_\_\_\_\_\_\_\_\_.

Kontaktna oseba izvajalca mora biti dosegljiva 24 ur dnevno, vse dni v tednu. V obratovalnem času je dosegljiva na telefonski številki ­\_\_\_\_\_\_\_ in elektronskem naslovu \_\_\_\_\_\_\_. Izven obratovalnega časa pa za nujne primere na telefonski številki \_\_\_\_\_\_\_ in elektronskem naslovu \_\_\_\_\_\_\_.

1. člen

Pogodbeni stranki se dogovorita, da je rok dobave tiskovin za redna naročila za potrebe Protokola Vlade Republike Slovenije 3 (tri) dni od prejema pisnega naročila in v primeru tiska teksta tudi potrditve končne verzije teksta, pripravljenega za tisk (ozelita). Za pisno naročilo se šteje naročilo, posredovano izvajalcu po elektronski pošti. V primeru tiska tiskovin za protokolarne dogodke je rok dobave 1 (en) dan od prejema pisnega naročila in v primeru tiska teksta tudi potrditve končne verzije teksta, pripravljenega za tisk (ozelita).

Izvajalec se obvezuje, da v izrednih primerih blago dostavi v roku (čas od naročila do dostave blaga), ki ne bo daljši od 3 (treh) ur. Izvajalec se obvezuje, da bo dogovorjeno dejavnost po potrebi izvajal tudi izven normalnega delovnega časa, ne da bi zato zahteval posebna denarna nadomestila.

Blago bodo naročali in prevzemali vsi zaposleni v Protokolu Vlade Republike Slovenije.

1. člen

Izvajalec s podpisom te pogodbe potrjuje, da je v celoti seznanjen z obsegom in zahtevnostjo pogodbenih del, z lokacijo in objektom, kamor se bo papirno gradivo dostavilo in z možnostjo dostopa do objekta. Dostava papirnega gradiva se bo izvajala na naslov: Protokol Vlade Republike Slovenije, Erjavčeva 17, Ljubljana.

Naročnik prevzame od izvajalca tiskarsko gradivo pod pogojem, da le-ta ustreza pogodbeno dogovorjeni kvaliteti in da dobavljena količina ustreza naročeni. Količinski prevzem se opravi takoj po prevzemu, kakovostni pa v uzančnih rokih.

**Pogodbena vrednost in plačilni pogoji**

1. člen

Skupna ocenjena vrednost pogodbenih storitev po tej pogodbi na dan podpisa pogodbe je \_\_\_\_\_\_\_\_\_\_\_\_\_\_\_\_\_\_\_ EUR z vključenim DDV (z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR \_\_/100).

V cenah je upoštevan davek skladno z določili Zakona o davku na dodano vrednost v višini \_\_\_\_\_\_% (Uradni list RS št. 13/11 – UPB, [18/11](http://www.uradni-list.si/1/objava.jsp?sop=2011-01-0765), [78/11](http://www.uradni-list.si/1/objava.jsp?sop=2011-01-3294), [38/12](http://www.uradni-list.si/1/objava.jsp?sop=2012-01-1628), [83/12](http://www.uradni-list.si/1/objava.jsp?sop=2012-01-3288), [86/14](http://www.uradni-list.si/1/objava.jsp?sop=2014-01-3486), [90/15](http://www.uradni-list.si/1/objava.jsp?sop=2015-01-3505), [77/18](http://www.uradni-list.si/1/objava.jsp?sop=2018-01-3755), [59/19](http://www.uradni-list.si/1/objava.jsp?sop=2019-01-2612), [72/19](http://www.uradni-list.si/1/objava.jsp?sop=2019-01-3208), [196/21](http://www.uradni-list.si/1/objava.jsp?sop=2021-01-3898) – ZDOsk, [3/22](http://www.uradni-list.si/1/objava.jsp?sop=2022-01-0015), [29/22](http://www.uradni-list.si/1/objava.jsp?sop=2022-01-0554) – ZUOPDCE, [40/23](http://www.uradni-list.si/1/objava.jsp?sop=2023-01-1127) – ZDavPR-B in 122/23).

Ponudbene cene so izražene v evrih (EUR) in vključujejo vse elemente – stroške, davke in ostale dajatve ter popuste.

V cenah v obrazcu »Predračun« so upoštevani vsi odvisni stroški, vključno s stroški priprave in izdelave klišejev, transportnimi stroški in stroški dostave blaga na zahtevano lokacijo naročnika. Prav tako morajo stroške dostave vključevati tudi cene vsega ostalega uporabljenega materiala in storitev, ki niso vključene v obrazec »Predračun«.

Cene s predračuna izvajalca so fiksne za čas sklenitve pogodbe. Naročnik naknadno ne bo priznaval nikakršnih stroškov, ki niso vključeni v ponudbene cene.

Izvajalec se obvezuje, da bo tudi v primeru, da naročeno blago oziroma storitev ni natančno določena v obrazcu »Predračun«, cene tega blaga oziroma storitve oblikoval v smiselni primerjavi z določenimi cenami.

1. člen

Izvajalec bo za plačilo izvedenih storitev naročniku izstavil račun, ki bo skladen z njegovo ponudbo in opravljeno dobavo. Izvajalec je naročniku dolžan vsakič predložiti v potrditev dobavnico z natančno specifikacijo o opravljeni dobavi.

1. člen

Skladno z veljavnim Zakonom o opravljanju plačilnih storitev za proračunske uporabnike mora izvajalec po opravljeni storitvi izstaviti račun izključno v elektronski obliki (e-račun).

Naročnik se obvezuje, da bo poravnal svoje obveznosti v roku največ 30 (trideset) dni od dneva uradnega prejema pravilno izstavljenega e-računa, ki ga bo izvajalec izstavil za redna naročila ali ob koncu določenega obiska oziroma dogodka, za vse dobave, opravljene za obisk oziroma dogodek, skupaj. Račun mora poleg natančnih specifikacij vsebovali tudi navedbo pogodbe, na podlagi katere se izstavlja.

Plačilni rok prične teči naslednji dan po prejemu pravilno izstavljenega računa, ki je podlaga za izplačilo. Če zadnji dan roka za plačilo sovpada z dnem, ko je po zakonu dela prost dan oziroma v plačilnem sistemu TARGET2 ni opredeljen kot plačilni dan, se za zadnji dan roka šteje naslednji delavnik oziroma naslednji plačilni dan v sistemu TARGET2.

V primeru zavrnitve nepopolnega ali nepravilnega računa je izvajalec v 15 dneh od dneva prejema zavrnjenega računa dolžan izstaviti pravilen e-račun.

V primeru plačilne zamude naročnika lahko izvajalec obračuna zakonske zamudne obresti v skladu z veljavnimi predpisi.

1. člen

Naročnik je izvajalcu zavezan za plačilo prevzetih obveznosti do 31. 12. 2025, za nadaljnje prevzemanje in plačilo obveznosti do izteka te pogodbe pa, ko bodo izpolnjeni formalni pogoji glede na veljavni Zakon o izvrševanju proračuna RS oziroma sprejeti proračun za naslednja leta. V kolikor pogoji za nadaljnja plačila ne bodo izpolnjeni, bo naročnik o tem in o datumu prenehanja pogodbe takoj obvestil izvajalca. Obveznosti in pravice, nastale do dne prenehanja pogodbe, sta naročnik in izvajalec dolžna medsebojno poravnati.

**Podizvajalci**

*Opomba: Določbe, navedene v naslednjih členih, bodo vključene v pogodbo samo pri ponudnikih, ki bodo storitve izvajali s podizvajalci:*

1. *člen*

*Izvajalec pri izvajanju te pogodbe nastopa s podizvajalcem \_\_\_\_\_\_\_\_\_\_\_\_\_\_\_\_\_, identifikacijska št. za DDV: \_\_\_\_\_\_\_\_\_\_\_, matična št.: \_\_\_\_\_\_\_\_\_, ki bo izvedel \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ v skupni vrednosti \_\_\_\_\_\_ EUR brez DDV oziroma \_\_\_\_\_\_\_ EUR z DDV.*

1. *člen*

*(če bo podizvajalec zahteval neposredna plačila)*

*Neposredna plačila podizvajalcem po tej pogodbi so obvezna. Izvajalec pooblašča naročnika, da na podlagi potrjenih računov neposredno plačuje podizvajalcem dela, ki jih bodo ti opravljali po neposredni pogodbi. Izvajalec mora računu obvezno priložiti predhodno potrjene račune podizvajalca (-cev), ki so opravljali storitve po neposredni pogodbi.*

*(če podizvajalec ne bo zahteval neposrednega plačila)*

*Izvajalec mora naročniku najpozneje v 60 (šestdesetih) dneh od plačila končnega računa poslati svojo pisno izjavo in pisno izjavo podizvajalca, da je podizvajalec prejel plačilo za izvedene storitve, neposredno povezano s predmetom javnega naročila.*

1. *člen*

*Izvajalec mora med izvajanjem te pogodbe naročnika obvestiti o spremembah informacij iz 10. člena te pogodbe in poslati informacije o novih podizvajalcih najkasneje v 5 (petih) dneh po spremembi. V primeru vključitve novih podizvajalcev, mora izvajalec v skladu s tretjim odstavkom 94. člena ZJN-3 skupaj z obvestilom naročniku predložiti tudi izpolnjena obrazca »Podatki in izjava podizvajalca« ter »Zahteva podizvajalca za neposredna plačila« za nove podizvajalce in ostala zahtevana dokazila za nove podizvajalce v skladu z razpisno dokumentacijo, na podlagi katere je bilo naročilo oddano izvajalcu.*

1. *člen*

*Če naročnik ugotovi, da storitve izvaja podizvajalec, ki ga izvajalec ni navedel v svoji ponudbi oziroma ni dogovorjen s to pogodbo oziroma izvajalec ni prijavil podizvajalca na način, določen v tem členu, ima pravico odpovedati to pogodbo. Naročnik si pridržuje pravico, da lahko na kraju, kjer se storitve izvajajo, kadarkoli preveri zaposlene kateregakoli od podizvajalcev, ki opravljajo dela. Vsi zaposleni so naročniku dolžni dati verodostojne podatke.*

1. *člen*

*V razmerju do naročnika izvajalec v celoti odgovarja za izvedbo storitev, ki so predmet te pogodbe.*

**Ostale medsebojne obveznosti**

1. člen

Izvajalec se obvezuje, da bo:

* opravljal tiskarske storitve za naročnika v skladu z določili te pogodbe, veljavne nacionalne zakonodaje ter s strokovno usposobljenimi delavci;
* da dobavljeno blago nima stvarnih napak;
* da blago in storitve popolnoma ustrezajo vsem tehničnim opisom, karakteristikam in specifikacijam, ki so bile dane v okviru razpisne in ponudbene dokumentacije ali so priloga te pogodbe;
* za vsako spremembo pri izvajanju pogodbe zahteval pisno soglasje naročnika,
* pravočasno opozoril na morebitne ovire pri realizaciji storitev.

1. člen

Naročnik se obvezuje, da bo:

* izvajalca nemudoma obveščal o vseh morebitnih spremembah v podanem naročilu;
* pravočasno izvrševal plačilne obveznosti po tej pogodbi.

1. člen

V primeru, da naročnik na podlagi lastne analize trga najde določeno blago cenejše na trgu, ni zavezan za nabavo pri dobavitelju skladno z določili pogodbe, ampak lahko nabavo izvede na tak način, ki je zanj gospodarnejši.

**Kršitev obveznosti**

1. člen

Napake oziroma pomanjkljivosti dobav, ki jih ugotovi naročnik med dobavami ali pri prevzemu papirnega gradiva, mora izvajalec odpraviti takoj oziroma v roku, ki ga določi naročnik. V kolikor tega ne opravi, sme naročnik neustrezno papirno gradivo vrniti izvajalcu, in sicer na izvajalčev račun s pribitkom vseh stroškov, ki jih je utrpel naročnik.

Izvajalec ima v primeru iz prejšnjega odstavka pravico do plačila za do tedaj kvalitetno dobavljenega papirnega gradiva, naročniku pa je dolžan povrniti vso škodo, ki jo je zaradi tega utrpel, tudi razliko do morebitne višje cene, ki jo bo za dobavo papirnatega gradiva določil nov izvajalec.

Če izvajalec prevzetih dobav po svoji krivdi ne dokonča v pogodbeno določenem roku, je dolžan za vsak dan zamude plačati pogodbeno kazen v višini 5 % (pet odstotkov) od vrednosti naročila, za katerega je zamudil dobave neposrednemu naročniku.

Izvajalec se strinja, da lahko naročnik terjatev iz naslova morebitne zaračunane pogodbene kazni pobota s finančnimi obveznostmi po tej pogodbi. Če to ni mogoče, naročnik iz tega naslova izstavi poseben račun, ki ga mora izvajalec plačati v roku 8 (osmih) dni od prejema.

Pogodbeni stranki soglašata, da v primeru zamude z izpolnitvijo izvajalca ob sprejemu izpolnitve ni potrebno posebej obvestiti o pridržanju pravice do obračuna pogodbene kazni, pač pa se pogodbena kazen obračuna v skladu z določili te pogodbe ob vsaki zamudi brez obvestila.

V primeru, da ima naročnik zaradi zamude izvajalca stroške in škodo, ki presega pogodbeno kazen, je izvajalec poleg pogodbene kazni dolžan plačati tudi vse nastale stroške in povrniti škodo zaradi zamude v višini, ki jo bo naročnik obračunal po prevzemu del.

Povzročeno škodo je izvajalec dolžan plačati iz svojih sredstev v 30 (tridesetih) dneh od datuma prejema pisnega zahtevka naročnika.

**Varstvo osebnih podatkov**

1. člen

Izvajalec se zavezuje, da bo pri izvajanju določil te pogodbe v celoti spoštoval določbe Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in prostem pretoku takih podatkov ter o razveljavitvi Direktive 95/46/ES (v nadaljevanju: Splošne uredbe o varstvu podatkov), Zakona o varstvu osebnih podatkov (Uradni list RS, št. 163/22) ter Splošne uredbe o varstvu podatkov. Izvajalec se zavezuje, da bo svoje sodelavce, ki bodo opravljali storitev po tej pogodbi, seznanil in izobrazil o uporabi naročnikovih informacij ter upošteval tehnične in organizacijske ukrepe za zagotovitev varnosti informacij in osebnih podatkov.

Izvajalec se prav tako zavezuje varovati druge podatke naročnika, s katerimi bi se seznanil pri izvajanju pogodbenih obveznosti, in jih ne razkrivati nepooblaščenim osebam.

Skladno z veljavnim Zakonom o varstvu osebnih podatkov pogodbeni stranki soglašata, da morebitnih osebnih podatkov ne bosta uporabljali v nasprotju z določili tega zakona. Pogodbeni stranki bosta zagotavljali pogoje in ukrepe za zagotovitev varstva osebnih podatkov in preprečevali morebitne zlorabe v smislu določil navedenega zakona.

Naročnik se prav tako obvezuje, da bo skrbno varoval podatke zaupne narave, pridobljene s strani izvajalca, ter jih uporabljal le za potrebe varovanja svojega premoženja. V primeru kršitve sta obe pogodbeni stranki odškodninsko odgovorni, morebitna zloraba podatkov pa pomeni tudi kazensko odgovornost kršiteljev.

**Veljavnost in prenehanje pogodbe**

1. člen

Pogodba se sklepa za obdobje od 9. 12. 2024 do 9. 12. 2026 (v kolikor bo pogodba podpisana pred navedenim datumom, v nasprotnem primeru se sklepa in uporablja od dne obojestranskega podpis za obdobje 24 mesecev) oziroma do porabe sredstev, navedenih v prvem odstavku 6. člena te pogodbe, če bodo ta porabljena pred iztekom navedenega obdobja.

Pogodba lahko na podlagi sporazuma obeh strank preneha veljati kadar koli pred potekom veljavnosti iz prejšnjega odstavka.

V primeru bistvenih ali ponavljajočih se kršitev določil te pogodbe lahko od nje odstopi katera koli od strank. Odpovedni rok je v tem primeru 30 dni. Rok začne teči naslednji dan po prejemu pisnega odstopa druge stranke. V primeru uveljavljanja odstopnega upravičenja mora pogodbi zvesta stranka nasprotno stranko predhodno pisno opozoriti na bistvene ali ponavljajoče se kršitve in določiti primeren rok za odpravo kršitev.

Med veljavnostjo te pogodbe lahko naročnik ne glede na določbe zakona, ki ureja obligacijska razmerja, odstopi od pogodbe v naslednjih okoliščinah:

* javno naročilo je bilo bistveno spremenjeno, kar terja nov postopek javnega naročanja;
* v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja;
* zaradi hudih kršitev obveznosti iz Pogodbe o Evropski uniji – PEU, Pogodbe o delovanju Evropske unije – PDEU in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.

**Razvezni pogoj**

1. člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
  + - * plačilom za delo,
      * delovnim časom,
      * počitki,
      * opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno,

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca v 30 dneh od seznanitve s kršitvijo in na način, določen v 94. členu ZJN-3 in določili te pogodbe.

V primeru izpolnitve okoliščine in pogojev iz prejšnjega odstavka se izvedejo postopki, določeni v 4. odstavku 67. člena ZJN-3.

Če naročnik v 60 dneh od seznanitve s kršitvijo ne začne novega postopka javnega naročila, se šteje, da je pogodba razvezana šestdeseti dan od seznanitve s kršitvijo.

**Protikorupcijska klavzula**

1. člen

V primeru, da se ugotovi, da je pri izvedbi javnega naročila, na podlagi katerega je podpisana ta pogodba ali pri izvajanju te pogodbe kdo v imenu ali na račun druge pogodbene stranke, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

Naročnik bo ob ugotovitvi domnevnega obstoja dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

**Predstavniki izvajalca in naročnika**

1. člen

Skrbnik pogodbe s strani naročnika je \_\_\_\_\_\_\_\_\_\_\_\_\_ tel. št. \_\_\_\_\_\_\_\_\_\_\_\_, elektronski naslov \_\_\_\_\_\_\_\_\_\_\_\_\_\_\_\_, skrbnik s strani izvajalca pa \_\_\_\_\_\_\_\_\_\_\_\_\_\_tel. št.\_\_\_\_\_\_\_\_\_\_\_\_\_\_\_, elektronski naslov \_\_\_\_\_\_\_\_\_\_\_\_\_\_\_\_.

**Končna določila**

1. člen

Vse spore iz te pogodbe bosta stranki reševali sporazumno, če do sporazuma ne pride, bo spore reševalo stvarno pristojno sodišče v Ljubljani.

Stranki se dogovorita, da bosta pri tolmačenju posameznih določb pogodbe uporabljali Obligacijski zakonik (Uradni list RS, št. 97/07 – uradno prečiščeno besedilo, 64/16 – odl. US in 20/18 – OROZ631) in druge veljavne predpise.

V primeru, da med realizacijo te pogodbe nastanejo spremembe v statusu izvajalca, se vse obveznosti iz pogodbe prenesejo na njegove pravne naslednike.

Morebitne spremembe in dopolnitve te pogodbe so veljavne le, če so sklenjene v pisni obliki kot dodatek k pogodbi, razen spremembe skrbnikov te pogodbe, ki se opravi z notifikacijo spremembe drugi stranki.

Pogodba je sestavljena v štirih enakih izvodih, od katerih prejme vsaka stranka po dva izvoda, in začne veljati z dnem podpisa zadnje od obeh strank ali Pogodba je podpisana elektronsko. (prilagodi se glede na način podpisa pogodbe)

Priloga:

* zahteva podizvajalca za neposredna plačila *(če jih podizvajalec zahteva)*
* Tehnična specifikacija